open-index/open-wikipedia-markdown huggingface dataset:
Γάιος Ιούλιος Αγρίππας

Ο **Γάιος Ιούλιος Αγρίππας**, λατιν. Gaius Julius Agrippa (π. 72 μ.Χ. - πριν το 150) από την Ηρωδιανή Δυναστεία ήταν πρίγκιπας στην Κιλικία.

## Βιογραφία
Ήταν ο πρωτότοκος γιος του Γαΐου Ιουλίου Αλεξάνδρου και της Ιουλίας Ιοτάπας, κόρης του Αντιόχου Δ΄ της Κομμαγηνής. Μικρότερα αδέλφια του ήταν ο Γάιος Ιούλιος Αλέξανδρος Βερενικιανός και η Ιουλία Ιοτάπα.

Επιγραφές που έχουν βρεθεί για την οικογένειά του, αποκαλύπτουν, ότι αυτή σχετίζεται με σημαντικά μέλη της μη Ιουδαϊκής ή Ιουδαϊκής αριστοκρατίας. Η καταγωγή του ήταν Ιουδαϊκή, Ναβαταίων, Εδομιτών, Ελληνική, Αρμενική, Μηδική και Περσική. Εκ πατρός πάππος του ήταν ο Τιγράνης ΣΤ΄ της Αρμενίας, σύζυγος της Οπγκάλλι. Αυτός ήταν γιος του Αλεξάνδρου πρίγκιπα της Ιουδαίας, γιου της Γλαφύρας. Η Γλαφύρα ήταν κόρη του Αρχελάου της Καππαδοκίας. Ο προαναφερθείς Αλέξανδρος ήταν εγγονός του Ηρώδη Α΄ του Μεγάλου βασιλιά της Ιουδαίας. Ο Βερενικιανός και η οικογένειά του ήταν οι τελευταίοι εξ αρρενογονίας απόγονοι της Ηρωδιανής δυναστείας. Ήταν αποστάτης του Ιουδαϊσμού: εξελληνίστηκε και εκρωμαΐστηκε. Είναι απίθανο να προσπάθησε να επηρεάσει την Ιουδαϊκή πολιτική.

Το βασίλειο του πατέρα του ήταν αυτό της Κέτις στην Κιλικία, ένα μικρό, υποτελές στους Ρωμαίους βασίλειο. Πιο πριν κυβερνούσαν την Καππαδοκία οι πρόγονοί του βασιλείς. Επίσης η πόλη Ελαιούσα Σεβαστή ήταν μέρος του βασιλείου. Όταν οι γονείς του παντρεύτηκαν στη Ρώμη το 58, ο Αυτοκράτορας Νέρωνας τους έστεψε βασιλείς της Κέτις και τους έδωσε την περιοχή αυτή. Ο Αγρίππας -όπως και τα αδέλφια του- γεννήθηκε, μεγάλωσε και μορφώθηκε εκεί.

Υπάρχει μία τιμητική επιγραφή αφιερωμένη σε αυτόν, που τον αποκαλεί *υιό του βασιλέως Αλεξάνδρου*. Το 94 και ο αδελφός του Βερενικιανός εισήλθαν στη Ρωμαϊκή Σύγκλητο. Σωζόμενες επιγραφές μας πληροφορούν για τη σταδιοδρομία του. Ο Αγρίππας έγινε ταμίας (quaestor) της επαρχίας της Ασίας. Πριν το 109 ο Αγρίππας υπηρέτησε στη Πραιτωριανή Φρουρά, πριν ο πατέρας του γίνει ύπατος ή αντικαταστάτης ύπατος.

Πιθανός απόγονός του είναι ο Ιοταπιανός (απεβ. π. 249), σφετεριστής του Αυτοκράτορα Φιλίππου του Άραβα.

## Οικογένεια
Νυμφεύτηκε μία Ρωμαία που ανήκε (ή σχετιζόταν) με το γένος των Φαβίων. Είχε τέκνα:
* Γάιος Ιούλιος Αγρίππας ο Νεότερος.
* Λεύκιος Ιούλιος Γαΐνιος Φάβιος Αγρίππας (άκμασε περί το 100) γυμνασίαρχος, μέγιστος αρχιερέας (pontifex maximus).

## Πηγές
* Schwartz, Seth (1990). Josephus and Judaean politics. Columbia studies in the classical tradition. Leiden, New York: Brill. p. 137. ISBN 90-04-09230-7. OCLC 21595783.
* Bash, Anthony (1997). Ambassadors for Christ: an exploration of ambassadorial language in the New Testament, Mohr Siebeck
* Roller, Duane W. (1998). The Building Program of Herod the Great, University of California Press, ISBN 0-520-20934-6
* Grainger, John D. (2003). Nerva and the Roman succession Crisis AD 96-99. London, New York: Routledge. pp. xvi. ISBN 0-415-28917-3. OCLC 52012210.

Κατηγορία:Ηρωδιανή Δυναστεία
Νούρα Μπάζντουλι-Χούμπιγιαρ

Η **Νούρα Μπάζντουλι-Χούμπιγιαρ** (γεννηθείσα την 20 Αυγούστου 1951) είναι Βόσνια συγγραφέας, ποιήτρια και θεατρικός συγγραφέας. Γεννήθηκε κοντά στη Φότσα, σπούδασε στο κολέγιο ιατρικής του Σαράγεβο και μετά μετακόμισε στο Τράβνικ. Παράλληλα με την εργασία της στην ιατρική μικροβιολογία, έχει δημοσιεύσει πολλά μυθιστορήματα, ποιήματα και θεατρικά έργα. Επίσης έχει σημαντική συνεισφορά σε παιδικά περιοδικά.Το 2005 τιμήθηκε με το Βραβείο VBZ, της εκδοτικής εταιρείας του Μπόσκο Ζατεζάλο.

## Λογοτεχνικά έργα

* «Ja, slavni Ja» (Εγώ, η διάσημη), παιδικά ποιήματα. Ντρουγκάρι, Σαράγιεβο, 1988.
* «Ruža» (Ρόδο), εφηβικό μυθιστόρημα. Βέσελιν Μάσλεσα, Σαράγιεβο, 1990.
* «Ljubav je sihirbaz babo» (Η αγάπη είναι μαγεία), μυθιστόρημα. Σβιέτλοστι, Σαράγιεβο, 1994.
* «Naše međutim je rat» (Αλλά η δική μας είναι πόλεμος), μυθιστόρημα. Μποσάνσκα κνίγκα", Σαράγιεβο, 1995.)
* «Rosa canina» (Αγριοτριανταφυλλιά), μυθιστόρημα. Međunarodni centar za mir, Σαράγιεβο, 1996.
* «Okrutnost raja», μυθιστόρημα. Društvo pisaca BiH, 1997.
* «Braća», δράμα. Mizanscen, 1998
* «Amanet» (Πιόνι), μυθιστόρημα. Šahinpašić,Σαράγιεβο, 1999.)
* «Baš mi je žao» (Λυπάμαι πολύ), 2η έκδοση. R&S, Τούζλα, 1999.
* «Kako sam ribu učio da pliva» (Πώς έμαθα να ψαρεύω και να κολυμπάω), μυθιστόρημα. OKO, Σαράγιεβο, 2000.
* «Šta te muči, Tamaguči» (Τί σας ενοχλεί, Ταμαγκούτσι), μυθιστόρημα.  Σεζάμ, 2000.
* «Bizarne storije» (Παράξενα πράγματα). Σβιέτλοστ, Σαράγιεβο, 2001
* «Čekajući Tahira» : Ruža II (Περιμένοντας την Ταχίρα: Ρόδο Β'). Μποσάνσκα ριγιέτς, Σαράγιεβο, 2002.
* «Sablja i pero». Sejtarija, Σαράγιεβο, 2002.
* «Priče o slovima» (Ιστορίες αλληλογραφίας). Σβιέτλοστ, Σαράγιεβο, 2002.
* «Duša i cvijet» (Ψυχή και λουλούδι). Σετζαρίγια, Σαράγιεβο, 2003.
* «Noć u brelima» (Νύχτες στα μπρέλιμα), μυθιστόρημα. Σετζαρίγια, Σαράγιεβο, 2003.
* «Nevjestinski ponor» (Νυφική συμμορία). Buybook, Σαράγιεβο, 2004.
* «Kad je bio juli» (Όταν ήταν Ιούλιος). VBZ, 2005.
* «Više ne čekam Tahira» : Ruža III (Δεν περιμένω πια την Ταχίρα : Ρόδο Γ'). Σάχινπασιτς, 2008.
* «Smrt je došla prekasno» (Αργός θάνατος). Σάχινπάσιτς, 2008.
* «Priča o Zlatanu i vili izvorkinji» (Η ιστορία του Ζλάταν). Σάχινπασιτς, 2008.
* «Doba nevinosti» (Η εποχή της αθωότητας). Σάχινπασιτς, ιλ ιζντάνιε, 2008.
* «Plavi kombi» (Μπλε βαν).Σάχινπασιτς, 2009.
* «I ja njega volim : Plavi kombi II» (Τον αγαπώ κι εγώ : Μπλε βαν Β'). Σάχινπασιτς, 2010.
* «Sjećanje na plava brda» (Η μνήμη των γαλάζιων λόφων). TKD Σάχινπασιτς, 2010. 
* «Spavaj Anđela» :Amanet II (Σπάβαι Άντζελα : Πιόνι Β'). TKD Σάχινπασιτς, 2011. 
* «Noć u brelima», Σάχινπασιτς, 2012. 
* «Osluhni zašto plače» (Άκου γιατί κλαίει). Σάχινπασιτς, 2013.

## Αναφορές

Κατηγορία:Βόσνιοι συγγραφείς
Ζάνα Μαριάνοβιτς

Η **Ζάνα Μαριάνοβιτς** (γεννηθείσα την 31 Μαΐου 1983) είναι μία Βόσνια ηθοποιός, διάσημη για το ρόλο της ως Άλμα στην ταινία του 2008, *Χιόνι*. Το 2010 είχε σημαντικό ρόλο στην ταινία *Στη Γη του Αίματος και του Μελιού* (2011), στην οποία έκανε το σκηνοθετικό της ντεμπούτο η Αντζελίνα Τζολί. Επίσης υποδύθηκε την Κόμπρα στην παραγωγή της *Θεατρικής Εταιρείας East West* με τίτλο *Class Enemy,* σκηνοθεσίας του Χάρης Πάσοβιτς. Η Ζάνα έχει σπουδάσει υποκριτική στην Ακαδημία Ερμηνευτικών Τεχνών του Σαράγιεβο. Επίσης, ράπαρε στο κομμάτι του Βοσνιακού-Κροατικού συγκροτήματος *Teška Industrija* (Βαριά Βιομηχανία) με τίτλο «*[[Ευρωπαϊκή Ένωση|EUdala]] se [[Κροατία|Lijepa naša]]*».

## Φιλμογραφία

; Ταινίες

* *Ljeto u zlatnoj dolini* (*Καλοκαίρι στην Χρυσή Κοιλάδα*, 2003)
* *Teško je biti fin* (*Είναι δύσκολο να είσαι Καλός*, 2007)
* *Snijeg* (*Χιόνι*, 2008)
* *Snovi* (*Όνειρα*, 2008)
* *Transfer* (Μεταφορά, 2010)
* *In the Land of Blood and Honey (Στη Γη του Αίματος και του Μελιού,* 2011)
* *Broken* (Σπασμένο, 2012)

; Τηλεόραση

* *Crna hronika* (*Μαύρο Χρονικό*, 2004)
* *Lud, zbunjen, normalan* (*Τρελή, Συγχυσμένη, Κανονική*, 2007–10), διαδοχικές εμφανίσεις σε 29 επεισόδια
* *60 Minutes* (60 λεπτά, 2011)
* *This Week* (Αυτήν την εβδομάδα, 2011)
* *Tavis Smiley* (Τάβις Σμάιλι, 2011–12), 2 επεισόδια
* *Charlie Rose* (Τσάρλι Ρόουζ, 2011)
* *Priče iza diskrecione linije* (*Ιστορίες Πίσω από τη Γραμμή της Διακριτικότητας*, 2012)
* *New Year's Eve with Magacin Kabare* (Παραμονή Πρωτοχρονιάς με την Μαγκασίν Καμπαρέ, 2012)
* *The Game (UK TV series)* (Το Παιχνίδι, σειρά της Βρετανικής Τηλεόρασης, 2014)

; Ταινίες μικρού μήκος

* *Prva plata* (*Paycheck*, Επιταγή μισθοδοσίας, 2005)

## Αναφορές


## Εξωτερικοί σύνδεσμοι

* 

Κατηγορία:Βόσνιοι καλλιτέχνες
Τρεις Μεγάλοι (Ολλανδία)

Στο ολλανδικό ποδόσφαιρο, οι **Τρεις Μεγάλοι** (**) είναι το ψευδώνυμο των τριών πιο επιτυχημένων ποδοσφαιρικών συλλόγων της Ολλανδίας, του Άγιαξ από το Άμστερνταμ, της Φέγενορντ από το Ρότερνταμ και της Αϊντχόφεν από το Αϊντχόφεν. Συνολικά, κατέχουν τα 70 από τα 127 Πρωταθλήματα Ολλανδίας που έγιναν ποτέ και συνήθως οι τρεις τους καταλήγουν να μοιράζονται τις τρεις πρώτες θέσεις και να ανταγωνίζονται για τον τίτλο. Καμία από αυτές δεν έχει υποβιβαστεί ποτέ από από την Eredivisie, αφού συμμετείχαν σε όλες τις σεζόν από τη σεζόν 1956-57. Η χαμηλότερη θέση που έχει κερδίσει κάποια από αυτές είναι η 14η, από την Αϊντχόφεν, ενώ οι χαμηλότερες θέσεις του Άγιαξ και της Φέγενορντ είναι η 13η.

Πολλοί άλλοι σύλλογοι, εκτός των τριών μεγάλων, έχουν κερδίσει το Πρωτάθλημα, με την HVV Den Haag να κατέχει τους τέταρτους περισσότερους εθνικούς τίτλους πίσω από τους Τρεις Μεγάλους, με συνολικά 10 τίτλους.

## Τρόπαια

: *Τελευταία ενημέρωση μετά την περίοδο 2017-2018.*

## Ποδοσφαιριστές που έχουν παίξει και για τις τρεις ομάδες

*  Ruud Geels (Φέγενορντ 1966-1970, Άγιαξ 1974-1978, Αϊντχόφεν 1981-1982) 
*  Ρόναλτ Κούμαν (Άγιαξ 1983-1986, Αϊντχόφεν 1986-1989, Φέγενορντ 1995-1997)

## Προπονητές που έχουν διευθύνει και τις τρεις ομάδες

*  Hans Kraay Sr. (Άγιαξ 1974-1975, Φέγενορντ 1982-83, Αϊντχόφεν 1986-87) 
*  Ρόναλτ Κούμαν (Άγιαξ 2001-2005, Αϊντχόφεν 2006-2007, Φέγενορντ 2011-2014)

## Δείτε επίσης

* Τρεις Μεγάλοι (Βέλγιο) 
* Τρεις Μεγάλοι (Κόστα Ρίκα) 
* Τρεις Μεγάλοι (Ελλάδα) 
* Τρεις Μεγάλοι (Περού) 
* Τρεις Μεγάλοι (Πορτογαλία) 
* Τρεις Μεγάλοι (Τουρκία)

## Παραπομπές

Κατηγορία:ΑΦΚ Άγιαξ
Κατηγορία:ΠΣΦ Αϊντχόφεν
Κατηγορία:Φέγενορντ
Κατηγορία:Ποδόσφαιρο στην Ολλανδία
Δυναστεία των Ευθυδημιδών

Η **Δυναστεία των Ευθυδημιδών** ήταν μία Ελληνική δυναστεία, μάλλον από τη Μαγνησία. Ο βασιλικός οίκος ιδρύθηκε από τον Ευθύδημο Α΄ σατράπη της Σογδιανής, που ανέτρεψε την προηγούμενη δυναστεία του Διοδότου Α΄ της Βακτρίας και έγινε ο Έλληνας βασιλιάς της. Τα μέλη της δυναστείας έκοψαν εξαίρετης ποιότητας νομίσματα, στην αρχή στα ελληνικά και μετά δίγλωσσα, στα ελληνικά και στα σανσκριτικά. Η επικράτειά τους μετατοπιζόταν από τη Βακτρία προς τα ανατολικότερα: στις Παραπαμισάδες και την Αραχωσία και μετά στη Γανδάρα και την Πενταποταμία (Παντζάμπ). Η επόμενη δυναστεία, της Ινδίας πια, είναι των Ευκρατιδών.

## Γενεαλογία των Ευθυδημιδών της Βακτρίας

 

## Πηγές
* Tarn, W. W. (1951). The Greeks in Bactria and India. Cambridge University Press.

Κατηγορία:Έλληνες Βασιλείς Βακτρίας & Ινδίας
Ευθυδημιδων
Ευθυμιδων
Γιάσνα Ντίκλιτς

Η **Γιάσνα Ντίκλιτς** (γεννηθείσα την 8 Μαρτίου, 1946) είναι μία Βόσνια ηθοποιός του θεάτρου και του κινηματογράφου. Γεννήθηκε στο Σαράγιεβο. Η μητέρα της ήταν και αυτή ηθοποιός και κουκλοπαίχτρα. Η Ντίκλιτς απέκτησε τις πρώτες εμπειρίες της από το χώρο του θεάτρου στο στούντιο πειραματικού θεάτρου του Φεστιβάλ MESS, και στη συνέχεια σπούδασε υποκριτική στο Τμήμα Ερμηνευτικών Τεχνών του Σαράγιεβο.

Το 1969 έκανε το επαγγελματικό της ντεμπούτο στο Εθνικό Θέατρο της Μπάνια Λούκα. Λίγο αργότερα, εργάστηκε σε ένα μικρό θέατρο του Σαράγιεβο, το οποίο σήμερα είναι γνωστό ως Θέατρο Καμέρνι 55.

Έχει εμφανιστεί σε πάνω από 150 θεατρικούς και κινηματογραφικούς ρόλους. Έχει κερδίσει πολλά βραβεία για τις ερμηνείες της και είναι συν-ιδρύτρια του Θεάτρου Πολέμου του Σαράγιεβο.

## Φιλμογραφία

* Kriza (TV series) - Κρίζα (τηλεοπτική σειρά)
* Shanghai Gypsy - Γύφτος της Σανγκάι
* Lud, zbunjen, normalan (TV series) - Τρελή, συγχυσμένη, κανονική (τηλεοπτική σειρά)
* Belvedere - Θερινή κατοικία
* As If I Am Not There - Σαν να μην είμαι εκεί
* Krv nije voda (TV series) - Το αίμα δεν είναι νερό (τηλεοπτική σειρά)
* Pecat (TV series)
* Ritam zivota - Ο ρυθμός της ζωής
* Duhovi Sarajeva - Φαντάσματα του Σαράγιεβο
* Viza za budućnost (TV series) - Βίζα για το μέλλον (Τηλεοπτική σειρά)
* Skies Above the Landscape - Ουρανοί υπεράνω του Τοπίου
* Well Tempered Corpses - Καλλωπισμένα νεκρά σώματα
* Crna hronika (TV series) - Μαύρο Χρονικό (τηλεοπτική σειρά)
* Viza za buducnost: Novogodisnji special (TV movie) - Βίζα για το μέλλον: Ειδική έκδοση (τηλεοπτική ταινία)
* Fuse - Ασφάλεια
* Remake - ΡΙμέικ
* Strijelac (TV movie) - Τοξότης (τηλεοπτική ταινία)
* The Perfect Circle - Ο τέλειος κύκλος
* Sarajevske price (TV series) - Σαραγιέβικη τιμή (τηλεοπτική σειρά)
* Zagubljen govor (TV series) - Χαμένος λόγος (τηλεοπτική σειρά)
* I Ada
* Brisani prostor (TV series) - Διαγραφή (τηλεοπτική σειρά)
* Vatrogasac (TV movie) - Πυροσβέστης (τηλεοπτική ταινία)
* Rascereceni (TV movie) - Ρασκερένι (τηλεοπτική ταινία)
* Shepherd - Βοσκός
* Udji, ako hoces - Έλα, αν θέλεις

## Αναφορές


## Εξωτερικοί σύνδεσμοι

* 

Κατηγορία:Βόσνιοι καλλιτέχνες
Σάντρα Μπάγκαριτς

Η **Σάντρα Μπάγκαριτς** (γεννηθείσα την 5 Απριλίου 1974) είναι μια Κροατή, με γενέτειρα τη Βοσνία, τραγουδίστρια και ηθοποιός. Γεννήθηκε στην Ζένιτσα Βοσνίας-Ερζεγοβίνης, όπου σπούδασε σε Μουσικό Γυμνάσιο. Συνέχισε τις μουσικές της σπουδές στο Σαράγιεβο, αλλά το 1992 μετακόμισε στο Ζάγκρεμπ λόγω του πολέμου. Εκεί φοίτησε  στην Ακαδημία Μουσικής. Έχει τραγουδήσει σε πολλές όπερες, με συμπεριλαμβανόμενες τις: *Madame Troubadur (Κυρία Τρουμπαντούρ)*, *Grofica Marica (Γκρόφιτσα Μάριτσα)*, *Šišmiš (Νυχτερίδα)*, *Βοκκάκιος* και *Tko pjeva zlo ne misli (Όποιος τραγουδά κακό δεν κάνει)*. Συμμετείχε στον Διαγωνισμό Eurovision 2007, μαζί με το συγκρότημα Kraljevi ulice (Βασιλιάδες του Δρόμου). Ερμήνευσαν το *Pjesma za novčić (Τραγούδι για Νόμισμα)* και κέρδισαν τη δεύτερη θέση.

## Φιλμογραφία

### Τηλεοπτικοί ρόλοι

### Μεταγλώττιση

## Αναφορές


Κατηγορία:Κροάτες τραγουδιστές όπερας
ΚΦ Ρέους Ντεπορτίου

Η **ΚΦ Ρέους Ντεπορτίου** (*Club de Futbol Reus Deportiu, S.A.D.)* είναι Ισπανικός ποδοσφαιρικός σύλλογος με έδρα το Ρέους, στην αυτόνομη κοινότητα της Καταλονίας. Ιδρύθηκε το 1909 και παίζει τους εντός έδρας αγώνες τις στο *[[:en:Estadi_Municipal_de_Reus|Estadi Municipal]]*, χωρητικότητας 4.700 θέσεων.

## Ιστορία
Η Ρέους Ντεπορτίου ιδρύθηκε στις 23 Νοεμβρίου 1909, μετά τη διάλυση της *Reus Sport Club*. Στις 29 Σεπτεμβρίου 1917, ο σύλλογος συγχωνεύθηκε με την *Club Velocipedista* και την *SC Olímpia,* δημιουργώντας τον πολυ-αθλητικό σύλλογο, ΚΦ Ρέους Ντεπορτίου.
εναλλ.=|αριστερά|μικρογραφία|Η ομάδα 2015-16, που κέρδισε την άνοδο στη Σεγούντα Ντιβισιόν.
Το 1951, η Ρέους Ντεπορτίου αναδιαρθρώθηκε σε δύο ανεξάρτητες οντότητες: την **ΚΦ Ρέους Ντεπορτίου**, αποκλειστικά αφιερωμένη στο ποδόσφαιρο και την Ρέους Ντεπορτίου, υποστηρίζοντας τα άλλα αθλήματα, με το roller hockey είναι το πιο γνωστό.

Μετά από αρκετά χρόνια αγωνιζόμενη στη Σεγούντα Ντιβισιόν Β, η Ρέους προκρίθηκε το 2015 στα πλέι οφ ανόδου για πρώτη φορά στην ιστορία της. Ηττήθηκε στο δεύτερο γύρο από τη Ράθινγκ ντε Φερόλ.

Το 2015, ο σύλλογος έφτασε στον γύρο των 32 του Κυπέλλου Ισπανίας 2015-16, όπου ηττήθηκε από την Ατλέτικο Μαδρίτης. Εκείνη την εποχή, ο σύλλογος προκρίθηκε και στα πλέι οφ ανόδου, αυτή τη φορά ως πρωταθλήτρια του 3ου Ομίλου της Σεγούντα Ντιβισιόν Β. Στον πρώτο αγώνα, η Ρέους νίκησε τη Ράθινγκ Σανταντέρ εκτός έδρας με 3-0 και κέρδισε την πρώτη της άνοδο στη Σεγούντα Ντιβισιόν μετά από τη νίκη με 1-0 στον επαναληπτικό αγώνα, που διεξήχθη στις 29 Μαΐου 2016.

Στις 18 Ιανουαρίου 2019, η LFP ανέστειλε τα δικαιώματα της Ρέους να συνεχίσει να αγωνίζεται στην Πριμέρα Ντιβισιόν και δέκα ημέρες αργότερα, ο σύλλογος αποκλείστηκε από τη διοργάνωση για τρία χρόνια, συν ένα πρόστιμο 250.000 ευρώ, λόγω μη καταβολής των μισθών των παικτών.

## Περίοδο ανά περίοδο

## Παραπομπές


## Εξωτερικοί σύνδεσμοι

* Επίσημος ιστότοπος 
* Προφίλ ομάδας Futbolme 
* Reus24, ανεπίσημος ιστότοπος 

Κατηγορία:Ιδρύσεις ποδοσφαιρικών ομάδων το 1909
Κατηγορία:Ποδοσφαιρικές ομάδες Ισπανίας
Δήμος Κίτσεβο

Ο **Δήμος Κίτσεβο** (; ) είναι δήμος στο δυτικό μέρος της Βόρειας Μακεδονίας. Αποτελεί μέρος της Νοτιοδυτικής Στατιστικής Περιφέρειας. Κίτσεβο ονομάζεται επίσης η πόλη στην οποία βρίσκεται η έδρα του Δήμου Κίτσεβο.

## Γεωγραφία
Ο Δήμος Κίτσεβο συνορεύει με:
*τον Δήμο Μαυρόβο και Ροστούσα στα βορειοδυτικά
*τον Δήμο Δίβρης στα δυτικά
*τον Δήμο Γκόστιβαρ στα βόρεια
*τον Δήμο Μακέντονσκι Μπροντ και τον Δήμο Πλάσνιτσα στα ανατολικά
*τον Δήμο Ντέμιρ Κάπιγια στα νότια
*τον Δήμο Ντεμπάρτσα στα νοτιοδυτικά.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας

Κατηγορία:Νοτιοδυτική Στατιστική Περιφέρεια (Βόρεια Μακεδονία)
Σέμκα Σοκόλοβιτς-Μπέρτοκ

Η **Σέμκα Σοκόλοβιτς-Μπέρτοκ** (22 Δεκεμβρίου 1935 – 4 Μαρτίου 2008) ήταν μία Γιουγκοσλάβα ηθοποιός. Σε νεαρή ηλικία ήταν, επίσης, ανταγωνιστική σκακίστρια, και έχει κερδίσει το Κροατικό Σκακιστικό Πρωτάθλημα Νεανίδων οκτώ φορές.

## Προσωπική ζωή
Η Σέμκα γεννήθηκε σε μια οικογένεια Βόσνιων στο Σαράγιεβο Βοσνίας και Ερζεγοβίνης. Η μητέρα της, η Αμπίντα, ήταν μοδίστρα και η μεγαλύτερη αδελφή της, η Μπάντεμα (1929-1969), ήταν μια τραγουδίστρια μέτζο-σοπράνο.

Τον Μάρτιο 2008, ο γιος της Σέμκα, ο Μάριο Μπέρτοκ, ανακοίνωσε το θάνατο της μητέρας του από εσωτερική αιμορραγία που ακολούθησε ένα εγκεφαλικό επεισόδιο. Ήταν 72 ετών.

## Σταδιοδρομία
Έχει εργαστεί στον θεατρικό χώρο του Ζάγκρεμπ και έχει εμφανιστεί σε πληθώρα κινηματογραφικών ρόλων. Έκανε το κινηματογραφικό της ντεμπούτο το 1956. Το 1967 εμφανίστηκε στην τηλεοπτική ταινία *Kineski zid* (Μέγα Σινικό Τείχος, μια προσαρμογή του έργου *Die Chinesische Mauer* του Μαξ Φρις). Το 1971 εμφανίστηκε σε έναν υποστηρικτικό ρόλο στην ταινία *La Corta delle bambole notte di vetro* (Σύντομη νύχτα με Υάλινες κούκλες), ένα θρίλερ μυστηρίου, σκηνοθεσίας του Άλντο Λάντο, με πρωταγωνιστές τους Ίνγκριντ Τούλιν και Μάριο Άντορφ. 

Το 1978 πρωταγωνίστησε στην τηλεοπτική δραματική ταινία *Roko i Cicibela* (Ρόκο και Σισιμπέλα), σκηνοθεσίας του Στίπε Ντέλιτς. Το 1980 πρωταγωνίστησε στο ρόλο της δασκάλας στη σατιρική ταινία *Majstori, majstori!, * σκηνοθεσίας του Γκόραν Μάρκοβιτς. Το 2008 εμφανίστηκε στην τελευταία της ταινία, ήταν *το Traktor, ljubezen στο rock'n ' Roll* (Τρακτέρ, αγάπη και ροκ & ρολ), σκηνοθεσίας του Μπράνκο Ντούριτς. Στις τελευταίες ταινίες που συμμετείχε περιλαμβάνονται το *Μέρες και Ώρες (2004*, σκηνοθεσίας Πιέρ Ζάλιτσα), και το *Grbavica*, (Γκρμπάβιτσα:Η γη των Ονείρων μου, 2006, σκηνοθεσίας Γιασμίλα Ζμπάνιτς).

## Αναφορές


## Εξωτερικοί σύνδεσμοι

* 

Κατηγορία:Βόσνιοι καλλιτέχνες
Κατηγορία:Γιουγκοσλάβοι ηθοποιοί
Κυριάκος Δουρέκας

Ο **Κυριάκος Δουρέκας** (23 Μαΐου 1963) είναι Τεχνικός Διευθυντής στη Νότιγχαμ Φόρεστ.

## Πρώιμη ζωή
Ο Δουρέκας γεννήθηκε στο Μόντρεαλ του Καναδά στις 23 Μαΐου 1963. Η καριέρα του στο επαγγελματικό ποδόσφαιρο ξεκίνησε στις αρχές της δεκαετίας του 1990. Πρώτα εργάστηκε ως υπεύθυνος πληροφορικής για τον Ολυμπιακό, προτού εξελιχθεί για να γίνει συντονιστής ομάδας. Στη συνέχεια, διατήρησε διαφορετικούς ρόλους διαχείρισης, πριν αναλάβει θέση διευθυντή το 2007, μία θέση που κατείχε για 11 χρόνια, μέχρι που έφυγε για τη Νότιγχαμ.

## Ολυμπιακός
Εντάχθηκε στον Ολυμπιακό το 1993 και πέρασε 25 χρόνια με την ομάδα σε διάφορες θέσεις, με την πιο πρόσφατη να είναι αυτή του Γενικού Διευθυντή Ομάδας. Κατά τη διάρκεια αυτής της περιόδου, έχει βιώσει πολλαπλές επιτυχημένες εκστρατείες, όπως 19 κατακτήσεις πρωταθλήματος και 17 σεζόν στο Τσάμπιονς Λιγκ. Παράλληλα, συνεργάστηκε με προπονητές, όπως ο Ερνέστο Βαλβέρδε, ο Λεονάρντο Ζαρντίμ και ο Μάρκο Σίλβα.

## Νότιγχαμ Φόρεστ
Στις 6 Δεκεμβρίου 2018, η Νότιγχαμ Φόρεστ ανακοίνωσε επισήμως ότι ο Δουρέκας έχει προσληφθεί ως Τεχνικός Διευθυντής του συλλόγου. «Η Νότιγχαμ Φόρεστ είναι στην ευχάριστη θέση να επιβεβαιώσει ότι ο Κυριάκος Δουρέκας έχει προσληφθεί ως Τεχνικός Διευθυντής του συλλόγου. Έχει μεγάλη γνώση και εμπειρία του ευρωπαϊκού ποδοσφαίρου σε κορυφαίο επίπεδο», ήταν μέρος της επίσημης δήλωσης.

## Παραπομπές


## Πρόσθετες πηγές

* http://edoelos.blogspot.com/2018/06/blog-post_691.html 
* https://www.djazairess.com/fr/lebuteur/42333 
* διαφήμιση 
* https://www.to10.gr/podosfero/europa-league/356146/o-koulis-dourekas-episkefthike-gipedo-tis-bernli-pics/

Κατηγορία:Pages with unreviewed translations
Κατηγορία:Πρόσωπα του ποδοσφαίρου
Κατάλογος γαλλικών νομών

εναλλ.=|μικρογραφία|380x380εσ|Χάρτης των νομών της Γαλλίας
Το άρθρο αυτό παρουσιάζει τον **κατάλογο των γαλλικών νομών**, καθώς και τους κύριους δείκτες που τους χαρακτηρίζουν.

Οι νομοί (départements) είναι μια από τις κυριότερες διοικητικές διαιρέσεις της Γαλλίας. Είναι επίσης εκλογικές περιφέρειες. Διοικητικά, βρίσκονται ανάμεσα στις περιοχές (régions) και τα διαμερίσματα (arrondissements), όντας διοικητικές μονάδες δεύτερου επιπέδου. Η Γαλλία χωρίζεται σε 101 νομούς, εκ των οποίων οι πέντε είναι τα υπερπόντια εδάφη.

Οι νομοί προσδιορίζονται με έναν αριθμό και είναι ταξινομημένοι με αλφαβητική σειρά. Στις περισσότερες περιπτώσεις, στον αριθμό αυτό βασίζονται οι ταχυδρομικοί κώδικες κάθε περιοχής. Τα ονόματα των νομών δεν βασίζονται σε ιστορικά κριτήρια, για να μην θυμίζουν την κατανομή σε επαρχίες του παλαιού καθεστώτος αλλά αναφέρονται κυρίως στη μορφολογία του κάθε νομού. Τα περισσότερα είναι ονόματα ποταμών, βουνών ή νησιών.

Οι νομοί δημιουργήθηκαν κατά την περίοδο της Γαλλικής επανάστασης, με το διάταγμα της 22ας Δεκεμβρίου 1789 που εγκρίθηκε από τη Συντακτική Συνέλευση, για να αντικαταστήσουν τις επαρχίες της Γαλλίας, που θεωρήθηκαν αντίθετες στην ομοιογένεια του έθνους.

Αρχικά δημιουργήθηκαν 83 νομοί και τέθηκαν σε ισχύ από τον Μάρτιο 1790. Στη συνέχεια έγιναν αρκετές αναθεωρήσεις, έως που έφθασαν τους 101. Το νησί Μαγιότ είναι το τελευταίο που έγινε νομός από υπερπόντιο διαμέρισμα, από τον Μάρτιο 2011.

## Κατάλογος των γαλλικών νομών

## Τα υπερπόντια εδάφη
Οι υπερπόντιες κοινότητες της Γαλλικής Δημοκρατίας είναι ταυτόχρονα ισοδύναμες με νομό και περιφέρεια. Οι περιοχές αυτές έχουν έναν κωδικό παρόμοιο με εκείνον των νομών.

Πέντε υπερπόντιες κοινότητες:

* 975: Το Σαιν-Πιερ-και-Μικελόν, νομός από το 1976 έως το 1985, δεν αποτελεί πλέον τμήμα της Ευρωπαϊκής Ένωσης από το 1985.
* 977: Ο Άγιος Βαρθολομαίος, μια υπερπόντια κοινότητα, παλαιότερα μέρος της Γουαδελούπης, δεν είναι μέλος της Ευρωπαϊκής Ένωσης από το 2012.
* 978: Ο Άγιος Μαρτίνος, υπερπόντια κοινότητα, η οποία ήταν προηγουμένως συνδεδεμένη με τη Γουαδελούπη, παραμένει μέρος της Ευρωπαϊκής Ένωσης.
* 987: Η γαλλική Πολυνησία, από το 2004 χαρακτηρισμένη ως υπερπόντια χώρα, δεν ήταν ποτέ μέλος της Ευρωπαϊκής Ένωσης.
* 989: Το νησί Κλίπερτον, μια υπερπόντια κοινότητα που είχε συνδεθεί προηγουμένως στη Γαλλική Πολυνησία, χωρίς μόνιμο πληθυσμό και διοικείται από το Υπουργείο Υπερπόντιας Γαλλίας.

Δύο υπερπόντιες χώρες με ειδικό καθεστώς:

* 986: Η Ουαλίς και Φουτουνά, μία συστάδα από τρία νησιά στον νότιο Ειρηνικό, δεν ήταν ποτέ μέλος της Ευρωπαϊκής Ένωσης.
* 988: Η Νέα Καληδονία, δεν ήταν ποτέ μέλος της Ευρωπαϊκής Ένωσης.

Μία υπερπόντια εδαφική επικράτεια με ειδικό καθεστώς: 984: Τα γαλλικά νότια και ανταρκτικά εδάφη, χωρίς μόνιμο πληθυσμό, αποτελούμενα από πέντε περιοχές:

* το αρχιπέλαγος Κροζέ.
* το αρχιπέλαγος Κεργκελέν.
* τα νησιά Σαιν-Πωλ και Νέου Άμστερνταμ.
* Αδελία γη
* Διάσπαρτες Νήσοι Ινδικού Ωκεανού (Γαλλικά Νότια και Ανταρκτικά Εδάφη) (όπως το νησί Κλίπερτον).

## Παραπομπές


Κατηγορία:Νομοί της Γαλλίας
Άντρι Προτσένκο

Ο **Άντρι Ολέκσιοβιτς Προτσένκο** (Ουκρανικά: Андрій Олексійович Проценко, γενν. 20 Μαΐου 1988) είναι Ουκρανός αθλητής του στίβου, που εξειδικεύεται στο άλμα εις ύψος των ανδρών. Είναι ο χάλκινος πρωταθλητής στο Παγκόσμιο Πρωτάθλημα Κλειστού Στίβου 2014, καθώς και ο δευτεραθλητής Ευρώπης το 2014, και το 2019 στον κλειστό στίβο.

## Καριέρα
Συμμετείχε στους Ολυμπιακούς Αγώνες του 2012 και του 2016, τερματίζοντας 9ος και 4ος αντίστοιχα.

Συμμετείχε στα Παγκόσμια Πρωταθλήματα Στίβου του 2009, 2011, 2013, 2015 και 2017, χωρίς να προκριθεί στον τελικό.

Έχει ατομικό ρεκόρ με 2,40 μέτρα, που έκανε στη Λωζάνη τον Ιούλιο του 2014. Ήταν ο 12ος άντρας που πήδηξε 2,40 μέτρα και πάνω.
## Παραπομπές


Κατηγορία:Ουκρανοί αθλητές του στίβου
Κατηγορία:Άλτες του ύψους
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Νικητές Diamond League
Γιάννης Δελής (πολιτικός)

Ο **Γιάννης Δελής** είναι Έλληνας εκπαιδευτικός και πολιτικός του Κομμουνιστικού Κόμματος της Ελλάδας.

## Βιογραφικά Στοιχεία
Απόφοιτος του Ιστορικού-Αρχαιολογικού Τμήματος της Φιλοσοφικής Σχολής του Α.Π.Θ. Έχει διδάξει σε δημοτικά σχολεία της Θεσσαλονίκης.

Διετέλεσε μέλος του Γενικού Συμβουλίου της ΑΔΕΔΥ, μέλος της Εκτελεστικής Επιτροπής της Ένωσης Δημοσιοϋπαλληλικών Οργανώσεων Θεσσαλονίκης (ΕΔΟΘ) και μέλος του ΔΣ της Ε’ ΣΕΠΕ Θεσσαλονίκης. 

Στέλεχος του ΚΚΕ και υποψήφιος δήμαρχος Θεσσαλονίκης στις αυτοδιοικητικές εκλογές του 2014 με την παράταξη της "Λαϊκής Συσπείρωσης" που στηρίζεται από το ΚΚΕ. Εξελέγη δημοτικός σύμβουλος.

Εξελέγη βουλευτής στην εκλογική περιφέρεια Α΄ Θεσσαλονίκης στις εκλογές του Σεπτεμβρίου 2015 με το Κομμουνιστικό Κόμμα Ελλάδος και επανεξελέγη στις εκλογές του 2019.

## Παραπομπές


Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Βουλευτές Α΄ Θεσσαλονίκης
Κατηγορία:Βουλευτές εκλεγμένοι με το ΚΚΕ
Μάρκο Ντι Μέκο

Ο **Μάρκο Ντι Μέκο** (ιταλ.*Marco Andrea Giuseppe Di Meco*, 5 Φεβρουαρίου 1982) είναι Ιταλός συνθέτης, φλαουτίστας και ποιητής.

## Βιογραφία
Άρχισε να σπουδάζει φλάουτο στο Ωδείο της Πεσκάρα. Αφού αποφοίτησε από το Ωδείο, εργάστηκε ως φλαουτίστας στην Ακαδημία του Λιβόρνο. Μετά τη στρατιωτική του θητεία, μετακόμισε στην Ελβετία, στο Λουγκάνο. Εδώ, εκτός από τη διεξαγωγή πολυάριθμων συναυλιών κλασικής μουσικής, άρχισε να γράφει τα πρώτα ποιήματα.  Το 2014, κυκλοφόρησε το πρώτο του άλμπουμ με τίτλο "5 Colors". Στη συνέχεια, το 2015 κυκλοφόρησε το λεύκωμα "Rosalinda"  και το 2016 το διπλό άλμπουμ "Lucilla". Τον Φεβρουάριο του 2018 κυκλοφόρησε το λεύκωμα "Against Capitalism: Première Symphonie" (Κατά του Καπιταλισμού: Πρώτη Συμφωνία).

## Δισκογραφία
* 2014: 5 Colori
* 2015: Rosalinda
* 2016: Lucilla
* 2018: Against Capitalism: Première Symphonie
* 2019: Moon Mary Light

## Κατάλογος έργων
* 2005: Luci di luna 
* 2005: Il Passo delle Sensazioni
* 2006: Teatro evanescenza
* 2012: Le isterie di Jennifer
* 2014: Artemisia, la rana pittrice e la farfalla
* 2014: Negativi ed altri versi
* 2017: Intermezzo
* 2018: Rime

## Παραπομπές σημειώσεις


## Εξωτερικοί σύνδεσμοι

*
* 
*

Κατηγορία:Ιταλοί συνθέτες
Αντώνης Γρέγος

Ο **Αντώνιος (Αντώνης) Γρέγος**  είναι Έλληνας, πρώην βουλευτής του ακροδεξιού κόμματος της Χρυσής Αυγής, καταδικασμένος για τη συμμετοχή του σε αυτή.

## Βιογραφία
Γεννήθηκε στη Θεσσαλονίκη το 1966. Σπούδασε στην Ανώτερη Δημόσια Σχολή Εμπορικού Ναυτικού της Νέας Μηχανιώνας και απέκτησε προαγωγικό δίπλωμα από το εμπορικό ναυτικό. Άρχισε να εργάζεται στη Θεσσαλονίκη ως διοικητικός γραμματέας και συμμετείχε σε συνδικαλιστικές δραστηριότητες. 

Εξελέγη στο κοινοβούλιο ως βουλευτής της Χρυσής Αυγής στην εκλογική περιφέρεια της Α' Θεσσαλονίκης στις εκλογές του Μαΐου 2012, καθώς και στα επόμενα κοινοβούλια, μέχρι το 2019.

## Παραπομπές


Κατηγορία:Βουλευτές Α΄ Θεσσαλονίκης
Κατηγορία:Βουλευτές εκλεγμένοι με τη Χρυσή Αυγή
RW Κύκνου

Ο **RW Κύκνου** (*RW Cygni*) είναι ημιπεριοδικός μεταβλητός αστέρας που βρίσκεται στον αστερισμό Κύκνο. Είναι ερυθρός υπεργίγαντας, ορατός με κιάλια περίπου 1 μοίρα ανατολικά του αστέρα γ Κύκνου

## Απόσταση
Η διαστημική αποστολή HIPPARCOS έδωσε μια παράλλαξη για τον RW Κύκνου, 0,91 χιλιοστά του δευτερολέπτου της μοίρας, αλλά με πολύ μεγάλο εύρος σφάλματος. Ο αστέρας θεωρείται μέλος της Ομάδας OB Κύκνος OB9, και από αυτή την παραδοχή συνάγεται ότι απέχει περίπου 3.600 έτη φωτός από τη Γη και το Ηλιακό Σύστημα.

## Χαρακτηριστικά
Ο RW Κύκνου έχει απόλυτη λαμπρότητα περίπου 150 χιλιάδες φορές μεγαλύτερη από τη λαμπρότητα του Ήλιου, δηλαδή απόλυτο μέγεθος −6,41. Η επιφανειακή θερμοκρασία του υπολογίζεται σε 3.300 βαθμούς C, οπότε η διάμετρος του αστέρα για τη λαμπρότητά του είναι περίπου 980 φορές μεγαλύτερη από τη διάμετρο του Ήλιου. Ωστόσο, ένας άλλος υπολογισμός δίνει υψηλότερη θερμοκρασία, 3.647&nbsp;°C, και αντίστοιχα μικρότερη διάμετρο, 680 φορές την ηλιακή. Ακόμα και με αυτή την τιμή, αν ο RW Κύκνου βρισκόταν στο κέντρο του Ηλιακού Συστήματος, θα περιέκλειε στο εσωτερικό του τη Γη και τον Άρη, με την επιφάνειά του να φθάνει στην Κύρια ζώνη αστεροειδών.

Η αρχική μάζα του RW Κύκνου έχει εκτιμηθεί από τη θέση του ως προς θεωρητικές πορείες αστρικής εξελίξεως ότι ήταν περίπου εικοσαπλάσια της ηλιακής. Παρατηρήσεις της ατμόσφαιράς του υποδεικνύουν ότι χάνει μάζα με ρυθμό 3,2 δισεκατομμυριοστά της ηλιακής μάζας ανά έτος.

Ο RW Κύκνου κατατάσσεται στους ημιπεριοδικούς μεταβλητούς αστέρες (τύπου SRc), Η λαμπρότητά του μεταβάλλεται κατά 4,5 έως 4,6 φορές (αντίστοιχα φαινόμενα μεγέθη από 8,05 έως +9,5 ή 9,7), με περιόδους από 500 έως 660 ημέρες και με τον φασματικό του τύπο να μεταβάλλεται αντιστοίχως μεταξύ M2 και M4.

## Παραπομπές

Κατηγορία:Υπεργίγαντες αστέρες τύπου M
Κατηγορία:Ημιπεριοδικοί μεταβλητοί αστέρες
Κατηγορία:Κύκνος (αστερισμός)
J03120443-2859156
Νώραξ

Ο **Νώραξ** ήταν κορυφαίος ήρωας της Νουραγικής μυθολογίας της Σαρδηνίας, ο πατέρας του ήταν ο θεός Ερμής και η μητέρα του η Ερύθεια μία από τις Εσπερίδες, κόρη του μυθικού γίγαντα Γηρυόνη. Πληροφορίες σχετικά με τον Νώρακα αναφέρουν αρχαίοι συγγραφείς όπως ο Παυσανίας, ο Σαλλούστιος και ο Σολίνος. Ο Παυσανίας γράφει ότι ο Νώραξ ήρθε στη Σαρδηνία μαζί με Ίβηρες και ίδρυσε την πόλη Νώρα. Ο Σόλινος γράφει ότι ο Νώραξ έφτασε στη Σαρδηνία από τη μυθική πόλη της Ταρτησσού στη νότια Ιβηρική. Ο Νώραξ υπαγόρευσε τους πρώτους νόμους, χώρισε την κοινωνία σε επτά τάξεις και ανάγκασε τους αριστοκράτες να δουλεύουν. 

## Παραπομπές


## Πηγές
*Παυσανίας, Ελλάδος περιήγησις/Φωκικά, Λοκρών Οζόλων

## Εξωτερικοί σύνδεσμοι
*Σολίνος, Κεφ. 1-8
*Νουραγικός πολιτισμός 

Κατηγορία:Πολιτισμός της Σαρδηνίας
Νώρα

Η **Νώρα** ήταν μια πανάρχαια πόλη που διατηρήθηκε μέχρι τη Ρωμαϊκή εποχή στη νότια Σαρδηνία κοντά στην πρωτεύουσα Κάλιαρι. Ο ιστορικός του 2ου αιώνα π.χ. Παυσανίας στο έργο του *"Ελλάδος περιήγησις/Φωκικά, Λοκρών Οζόλων"* αφηγείται την ίδρυση της Νώρας *"Μετά τον [[Αρισταίος (μυθολογία)|Αρισταίο]] οι [[Ίβηρες]] έφτασαν στη Σαρδηνία με αρχηγό τον [[Νώραξ]] και ίδρυσαν την πόλη της Νώρας. Η παράδοση λέει ότι ήταν η πρώτη πόλη που ιδρύθηκε στο νησί, ο Νώραξ ήταν γιος του θεού [[Ερμής (μυθολογία)|Ερμή]], μητέρα του ήταν η [[Ερύθεια]] μία από τις [[Εσπερίδες]], κόρη του μυθικού γίγαντα [[Γηρυόνης|Γηρυόνη]]"*. 

## Φοίνικες

Στο νησί υπήρχε ένα χωριό με γηγενείς κατοίκους αλλά σύντομα έγινε το μεγαλύτερο εμπορικό κέντρο που το χρησιμοποίησαν και οι Φοίνικες. Όταν κατέκτησε το νησί η Καρχηδόνα η Νώρα έγινε το πρώτο λιμάνι στο οποίο έφταναν τα πλοία από την Καρχηδόνα με προορισμό τη Σαρδηνία και την πρωτεύουσα Κάλιαρι. Ο *"Λίθος της Νώρας"* μια Φοινικική επιγραφή που βρέθηκε σε αρχαιολογικές ανασκαφές στην περιοχή (1773) χρονολογήθηκε τον 9ο ή τον 8ο αιώνα π.χ., την ίδια εποχή οι Φοίνικες κατέκτησαν το νησί και την ανήγειραν σαν μνημείο. 

## Ρωμαϊκή αυτοκρατορία
Μετά από μια σύντομη περίοδο κυριαρχίας της Καρχηδόνας το νησί κατέλαβε η Ρωμαϊκή αυτοκρατορία (238), τη Νώρα καταγράφει ο Χάρτης του Πόιτινγκερ. Τον 5ο αιώνα οι Βάνδαλοι κατέλαβαν τη Σαρδηνία και η πόλη πέρασε περίοδο παρακμής. Η Βυζαντινή αυτοκρατορία ανακατέλαβε το νησί από τους Βανδάλους (535) και τη διατήρησε άλλα 300 χρόνια, στη συνέχεια πέρασε στα χέρια των Αράβων. Η *"Κοσμογονία της Ραβέννας"* γράφει ότι όταν οι Άραβες κατέκτησαν το νησί η Νώρα έχασε όλες τις οικονομικές της δυνατότητες και μετατράπηκε σε ένα απλό φρούριο, τον 8ο αιώνα είχε ερημώσει.

## Σημερινή κατάσταση

Το τοπωνύμιο φαίνεται ότι χρησιμοποιήθηκε στη *"Δικαιοδοσία του Κάλιαρι"* στις αρχές της 2ης χιλιετίας, οι ανασκαφές έφεραν στο φως μεγάλα και πολύπλοκα κτίρια. Το νότιο τμήμα της Σαρδηνίας βυθίστηκε στη Μεσόγειο Θάλασσα και το μεγαλύτερο τμήμα της πόλης βρίσκεται σήμερα στον βυθό, η γειτονική Μπίρθια βυθίστηκε εξ'ολοκλήρου. Ένα άλλο τμήμα της πόλης που χρησιμοποίησε σαν βάση ο Ιταλικός Στρατός Ξηράς δεν έχει ανασκαφεί. Τα ερείπια της Νώρας βρίσκονται σήμερα σε ένα ανοιχτό μουσείο και το αρχαίο θέατρο χρησιμοποιείται περιστασιακά το καλοκαίρι σε συναυλίες.

## Παραπομπές
 		


## Πηγές

*Παυσανίας, Ελλάδος περιήγησις/Φωκικά, Λοκρών Οζόλων
*Ravennatis Anonymi Cosmographia, Τόμος 26
*Stephen L. Dyson; Robert J. Rowland, Jr. (10 December 2007). Archaeology and History in Sardinia from the Stone Age to the Middle Ages: Shepherds, Sailors, and Conquerors
*Trudy Ring; Noelle Watson; Paul Schellinger (5 November 2013). Southern Europe: International Dictionary of Historic Places

## Εξωτερικοί σύνδεσμοι

*Νώρα
*Τουριστικός οδηγός

Κατηγορία:Κτίρια και κατασκευές στη Σαρδηνία
Κατηγορία:Εθνικά μουσεία της Ιταλίας
Σπήλαιο Οπτιμιστίτσνα

Το **Οπτιμιστίτσνα** (: σημαίνει "αισιοδοξία") είναι σπηλιά γύψου  που βρίσκεται κοντά στο ουκρανικό χωριό Κορολίβκα, στην επαρχία Μπορστσίβ της περιφέρειας Τέρνοπιλ. Περίπου 230 χλμ. διαδρόμων έχουν χαρτογραφηθεί στο σπήλαιο. Ως αποτέλεσμα, είναι το μεγαλύτερο σπήλαιο στην Ευρασία και το πέμπτο μεγαλύτερο σπήλαιο στον κόσμο, μετά από τα σπήλαια Μαμόθ, Σίστεμα Σακ Ακτούν, Τζίουελ και Σίστεμα Οξ Μπελ Χα. Είναι το μεγαλύτερο σπήλαιο γύψου στον κόσμο.

## Ιστορία
Το συγκρότημα σπηλαίων ανακαλύφθηκε από τους σπηλαιολόγους του σπηλαιολογικού συλλόγου "Κύκλωπες" του Λβιβ στις 8 Μαΐου 1966. Ήταν εντελώς άγνωστο πριν από τότε. Έχουν σταλεί περισσότερες από 50 αποστολές από τότε, αλλά η εξερεύνηση έχει επιβραδυνθεί σημαντικά κατά τα τελευταία χρόνια και σήμερα γίνονται πολύ λίγες έρευνες. Το σπήλαιο βρίσκεται πολύ κοντά στην σπηλιά του Ιερέα ή σπήλαιο Οζέρνα, τη ενδέκατη μεγαλύτερη σπηλιά στον κόσμο με γνωστές διαδρομές ύψους 130.4 χιλιομέτρων, αλλά οι δύο σπήλαια δεν έχουν βρεθεί να συνδέονται μεταξύ τους.

Το 1977, όταν το σπήλαιο βρισκόταν στη Σοβιετική Ένωση, αναφερόταν και ως **Πεστσέρα Οπτιμιστιτσέσκαγια**.

Το 2008 η σπηλιά αναγνωρίστηκε ως Φυσικό Θαύμα της Ουκρανίας.

## Γεωλογία
μικρογραφία|233x233εσ|Σπηλαιοθέματα μέσα στη Σπηλιά Οπτιμιστίτσνα.
Ολόκληρη η σπηλιά βρίσκεται κάτω από μια περιοχή 2 τ.χλμ. που χρονολογείται από γύψο της Νεογενούς περιόδου, με πάχος λιγότερο των 30 μέτρων. Τα περάσματα τείνουν να είναι αρκετά μικρά, με πλάτος όχι παραπάνω από 3 μέτρα και ύψος 1.5 μέτρων, αν και σε διασταυρώσεις μπορούν να είναι έως και 10 μέτρα ψηλό. Συχνά καλύπτονται με λάσπη. Αποτελούνται από ένα πυκνό δίκτυο σε διάφορα επίπεδα, καθιστώντας το Οπτιμιστίτσνα ως "σπηλιά λαβύρινθος".

Το κρεβάτι γύψου του Οπτιμιστίτσνα ολοκληρώνεται με στρώμα ασβεστόλιθου, το οποίο έχει διαρρεύσει μέσα στο σπήλαιο μέσω της διάβρωσης και διαμορφώνεται σε σπηλαιοθέματα ασβεστίτη. Σε άλλα μέρη, ο γύψος έχει σχηματίσει κρυστάλλους, συχνά βαμμένος με πλήθος χρωμάτων από ορυκτά άλατα. Σε ορισμένες περιοχές, έχουν σχηματιστεί μεγάλες ροζέτες γύψου μαύρου χρώματος με οξείδιο του μαγγανίου.

## Παραπομπές


## Εξωτερικοί σύνδεσμοι

* Επίσημη ιστοσελίδα των Αισιόδοξος σπηλιά
* Κεφάλαιο II.9, Καρστικού Γύψου στη Δυτική Ουκρανία από Alexander Klimchouk άρθρο που εμφανίζονται σε: International Journal of Σπηλαιολογίας, vol. 25, #3-4, 1996, σελ. &nbsp;263-278.
Κατηγορία:Γεωγραφία της Ουκρανίας
Κάστρο του Μονσορώ

Το **κάστρο του Μονσορώ** (γαλλικά: *Château de Montsoreau*) είναι αναγεννησιακό κάστρο το οποίο βρίσκεται στη Κοιλάδα του Λίγηρα στην πόλη Μονσορώ στο νομό Μαιν-ε-Λουάρ, στη Γαλλία. Το Μονσορώ είναι το μοναδικό από όλα τα κάστρα του Λίγηρα που θα χτιστούν στο κοίτη ποταμού του Λίγηρα.

Από το 2016 το κάστρο άνοιξε για το κοινό και φιλοξενεί το κάστρο του Μονσορώ - Μουσείο Σύγχρονης Τέχνης.

Το κάστρο ανήκει στα ιστορικά μνημεία της Γαλλίας από το 1862 και oι εξαρτήσεις του κάστρου από το 1938. Το 2000, η UNESCO πρόσθεσε το κεντρικό τμήμα της Κοιλάδας του Λίγηρα (συμπεριλαμβανομένου την πόλη και το κάστρο του Μονσορώ) στον κατάλογο με μνημείο παγκόσμιας κληρονομιάς.


Αρχείο:Chateau de montsoreau val de loire lever de soleil.jpg|θέα στην ανατολή του ηλίου από τους κήπους του κάστρου του Μονσορώ
Αρχείο:Chateau Montsoreau Loire.jpg|
Αρχείο:Chateau de montsoreau - detail.JPG|Σκάλες σκαλισμένες στην Αναγέννηση
Αρχείο:Chateau de Montsoreau Museum of contemporary art.jpg|Αεροφωτογραφία του κάστρου και του Κοιλάδα του Λίγηρα
Αρχείο:Chateau de montsoreau museum of contemporary art loire valley.jpg|Μονσορώ δει από το Λίγηρα
Αρχείο:Chateau de Montsoreau Museum of contemporary art sky lantern.jpg|Παραδοσιακή απελευθέρωση ουράνιων φανών από τις 15 Αυγούστου
Αρχείο:Chateau de montsoreau musee art contemporain3.jpg|κάστρο του Μονσορώ - Μουσείο Σύγχρονης Τέχνης


## Παραπομπές


## Εξωτερικοί σύνδεσμοι
*  
*  

Κατηγορία:Βασιλικές κατοικίες στη Γαλλία
Μονσορώ
Κατηγορία:Μνημεία Παγκόσμιας Κληρονομιάς στη Γαλλία
Κατηγορία:Κάστρα στη Γαλλία
Μονσορώ
Μουσεία στο Μονσορώ
Κατηγορία:Παλάτια στη Γαλλία
Δήμος Μακέντονσκι Μπροντ

Ο **Δήμος Μακέντονσκι Μπροντ** ( ) είναι δήμος στο δυτικό μέρος της Βόρειας Μακεδονίας. Αποτελεί μέρος της Νοτιοδυτικής Στατιστικής Περιφέρειας. Μακέντονσκι Μπροντ ονομάζεται επίσης η πόλη στην οποία βρίσκεται η έδρα του Δήμου Μακέντονσκι Μπροντ.

## Γεωγραφία
Ο Δήμος Μακέντονσκι Μπροντ συνορεύει με:

*τον Δήμο Ζέλινο και τον Δήμο Μπρεβένιτσα στα βόρεια,
*τον Δήμο Στουντενίτσανη και τον Δήμο Σόπιστα στα βορειοανατολικά,
*τον Δήμο Τσάσκα και τον Δήμο Ντόλνενι στα νοτιοανατολικά,
*τον Δήμο Κρουσόβου στα νότια,
*τον Δήμο Πλάσνιτσα στα νοτιοδυτικά,
*τον Δήμο Κίτσεβο στα δυτικά,
*τον Δήμο Γκόστιβαρ στα νοτιοδυτικά.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας

Κατηγορία:Νοτιοδυτική Στατιστική Περιφέρεια (Βόρεια Μακεδονία)
Αγριάνη Έβρου

Η **Αγριάνη**, είναι πεδινό χωριό της περιφερειακής ενότητας Έβρου σε υψόμετρο 40 μέτρων.

## Γεωγραφία - Ιστορία
Η Αγριάνη βρίσκεται προς τα σύνορα της Ελλάδας με την Τουρκία, βόρεια του  Εθνικού Πάρκου Δάσους Δαδιάς-Λευκίμμης-Σουφλίου και κοντά στον Έβρο. Απέχει 80 χιλιόμετρα βορειοανατολικά της Αλεξανδρούπολης και 14 χιλιόμετρα βόρεια από το Σουφλί. Είναι ένας από τους οικισμούς της Θράκης όπου μένουν μεγάλος αριθμός Μουσουλμανων στην Ελλάδα. Το όνομα του χωριού προέρχεται από την αρχαία θρακική φυλή Αγριάνες. Επί Τουρκοκρατίας ονομαζόταν *Αχριάν Μπουνάρ* που στα ελληνικά σημαίνει *Πηγή των Αχριγιάν*. Αναφέρεται επίσημα ως οικισμός το 1924 στο ΦΕΚ 194Α-14/08/1924 να προσαρτάται στην τότε κοινότητα Λαβάρων. Σύμφωνα με το Σχέδιο Καλλικράτης, μαζί με το Πρωτοκκλήσι αποτελούν την τοπική κοινότητα Πρωτοκκλησίου που ανήκει στη δημοτική ενότητα Ορφέα του Δήμου Σουφλίου και σύμφωνα με την απογραφή 2011 έχει 530 κατοίκους.

## Πληθυσμός

## Δείτε επίσης
Ο οικισμός Αγριανή Σερρών.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
* Αγριάνη Έβρου από τον ιστότοπο Ψηφιακό αποθετήριο Ακαδημίας Αθηνών

Κατηγορία:Δήμος Σουφλίου
Κατηγορία:Χωριά της περιφερειακής ενότητας Έβρου
Μαιν-ε-Λουάρ

Το **Μαιν-ε-Λουάρ** () είναι νομός (*département*) της δυτικής Γαλλίας. Πήρε το όνομά του από τα δύο ποτάμια που τον διασχίζουν, τον Λίγηρα και τον Μαιν. Πρωτεύουσα του Μαιν-ετ-Λουάρ είναι η Ανζέ. Έχει  κατοίκους (2015) και έκταση 7.166 χλμ².

## Παραπομπές


## Εξωτερικοί σύνδεσμοι
*  


Κατηγορία:Νομοί της Περιοχής του Λίγηρα
Νομοί της Γαλλίας
Κρίστοφερ Χίβγιου

Ο **Κρίστοφερ Χίβγιου** (*Kristofer Hivju*, 7 Δεκεμβρίου 1978) είναι Νορβηγός ηθοποιός.

## Βιογραφία
Γεννήθηκε το 1978 στο Όσλο και το 2004 αποφοίτησε από τη Ρωσική Ακαδημία Θεατρικών Τεχνών στο Ώρχους.

Έχει γίνει γνωστός από τον ρόλο του Τόρμουντ στη σειρά *[[Game of Thrones]]* και του Κόνορ Ρόουντς στην ταινία *[[Μαχητές των Δρόμων 8]]*. Επίσης, έχει εμφανιστεί στις ταινίες *[[Με σειρά εξαφάνισης]]* και *Ανωτέρα βία*, και για την τελευταία κέρδισε το βραβείο Guldbagge Β' Ανδρικού Ρόλου.

## Παραπομπές


Κατηγορία:Νορβηγοί ηθοποιοί
Γέρικο Έβρου

Το **Γέρικο** είναι χωριό της περιφερειακής ενότητας Έβρου το οποίο βρίσκεται προς τα σύνορα της Ελλάδας με τη Βουλγαρία σε απόσταση περίπου 71 χιλιομέτρων Β.-ΒΑ.της Αλεξανδρούπολης και 47 Δ.-ΒΔ. από το Σουφλί. Συμπεριλαμβάνεται στα Πομακοχώρια και μεγάλο ποσοστό των κατοίκων του είναι Κιζιλμπάσηδες, μια αλεβίτικη αίρεση Μπεκτασήδων. Αναφέρεται επίσημα ως οικισμός το 1981 να προσαρτάται στην τότε κοινότητα Μικρού Δερείου. Σύμφωνα με το Σχέδιο Καλλικράτης διοικητικά ανήκει στη δημοτική ενότητα Μικρού Δερείου του Δήμου Σουφλίου και σύμφωνα με την απογραφή 2011 έχει 125 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Δήμος Σουφλίου
Κατηγορία:Χωριά της περιφερειακής ενότητας Έβρου
Κατηγορία:Πομακοχώρια
Γκέμπτζε

Το **Γκέμπτζε**, ή αλλιώς **Λίβυσσα**, είναι παραθαλάσσια πόλη και δήμος στην επαρχία Κοτζάελι της Τουρκίας. Βρίσκεται 65 χλμ. νοτιοανατολικά από την Κωνσταντινούπολη στο ανατολικό μέρος της θάλασσας του Μαρμαρά. Είναι η δεύτερη πολυπληθέστερη πόλη στην επαρχία μετά από το Ιζμίτ. Έχει ανάπτυξη τα τελευταία χρόνια καθώς και ανάπτυξη του πληθυσμού αφού το 1990 είχε μόλις 156.116 κατοίκους ενώ το 2011 έφτασε τους 299.047.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Τουρκίας
Πιγκουίνος των Γκαλάπαγκος

Ο **πιγκουίνος των Γκαλάπαγκος** (*Spheniscus mendiculus*) είναι πιγκουίνος ενδημικός των Νησιών Γκαλάπαγκος. Είναι ο μόνος πιγκουίνος που ζει βόρεια του ισημερινού. Τα δροσερά νερά του ρεύματος Χούμπολτ και Κρόμγουελ τους επιτρέπουν να επιβιώνουν παρά το τροπικό γεωγραφικό πλάτη.

Ο μέσος πιγκουίνος έχει μήκος 49 εκατοστών και βάρος 25 κιλά. Είναι το δεύτερο μικρότερο είδος πιγκουίνου, μετά τον μικρό πιγκουίνο. Έχουν μαύρο κεφάλι με λευκό περίγραμμα γύρω από τα μάτια. Τα θηλυκά είναι μικρότερα από τα αρσενικά.

Περίπου το 90% των πιγκουίνων ζουν στο νησί Fernandina και τη δυτική ακτή της νήσου Isabela, στο δυτικό τμήμα του αρχιπελάγους. Μικροί πληθυσμοί επίσης να εμφανιστούν στο Σαντιάγκο, Βαρθολομαίος, βόρεια της Σάντα Κρουζ και στο Floreana. Το βόρειο άκρο της Isabela διασχίζει τον ισημερινό, με την έννοια ότι κάποιοι πιγκουίνοι ζουν στο βόρειο ημισφαίριο.

## Παραπομπές


Κατηγορία:Pages with unreviewed translations
Κατηγορία:Απτηνοδυτίδες
Θέατρο Βινόχραντι

Το **Θέατρο Βινόχραντι** (στη τσεχική γλώσσα: **Divadlo na Vinohradech**) βρίσκεται στην περιοχή Královské Vinohrady (αποδίδεται ως Βασιλικοί Αμπελώνες), στην Πράγα. 
 
Άρχισε να κατασκευάζεται στα τέλη Φεβρουαρίου 1905, σε σχέδια του αρχιτέκτονα Αλόις Τσένσκι  (Alois Čenský).  και ολοκληρώθηκε το 1907. Άνοιξε στο κοινό στις 24 Νοεμβρίου 1907 παρουσιάζοντας το έργο *Godiva* του Jaroslav Vrchlický.

Στο κτίριο υπάρχουν αρτ νουβό και αναγεννησιακά στοιχεία. Στην κεντρική πρόσοψη του θεάτρου είναι τοποθετημένα δύο φτερωτά αγάλματα, που το ένα κρατά ένα κράνος και ένα σπαθί και απεικονίζει την Τραγωδία ενώ το άλλο κρατά τον καθρέφτη της αλήθειας και μια μάσκα και απεικονίζει την Κωμωδία. Τα δύο αγάλματα είναι έργα του Μίλαν Χάβλιτσεκ (Milan Havlíček).

Στη διάρκεια της ναζιστικής κατοχής της Τσεχίας οι θεατρικές παραστάσεις αρχικά απαγορεύτηκαν. Μετά την άρση του στρατιωτικού νόμου, τον Νοέμβριο του 1941, το θέατρο δόθηκε σε μια γερμανική κινηματογραφική εταιρία. Το φθινόπωρο του 1942 άρχισαν να ανεβαίνουν στο  Θέατρο Βινόχραντι τσέχικες οπερέττες και αργότερα και δράματα. Με απόφαση της Διοίκησης του Προτεκτοράτου το Θέατρο Βινόχραντι εντάχθηκε στο Εθνικό Θέατρο με την ονομασία Θέατρο J.K. Tyl. Μετά την απελευθέρωση της Τσεχίας πήρε ξανά την προπολεμική ονομασία του, Δημοτικό Θέατρο στο Kralovske Vinohrady. Από το 1950 μέχρι τον Ιανουάριο του 1966 ήταν το Θέατρο του Τσεχοσλοβακικού Στρατού και από το Φεβρουάριο του 1966 φέρει την ονομασία που διατηρεί μέχρι σήμερα.

## Παραπομπές


Κατηγορία:Θεατρικοί χώροι
Γεώργιος Παπαβασιλείου (αθλητής)

Ο **Γεώργιος Παπαβασιλείου** (10 Δεκεμβρίου 1930 - 12 Μαρτίου 2020) ήταν Έλληνας πρώην δρομέας μέσων αποστάσεων και στιπλ που συμμετείχε στους Θερινούς Ολυμπιακούς Αγώνες 1956 και 1960.

Γεννήθηκε στην Αρέθουσα της Θεσσαλονίκης.  

Συμμετείχε στους Μεσογειακούς Αγώνες από το 1955 έως το 1959.

## Πηγές


Κατηγορία:Έλληνες αθλητές δρόμων μεσαίων αποστάσεων
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1956
Κατηγορία:Αθλητές του στίβου στους Θερινούς Ολυμπιακούς Αγώνες 1960
Κατηγορία:Αθλητές του στίβου στους Μεσογειακούς Αγώνες 1955
Κατηγορία:Αθλητές του στίβου στους Μεσογειακούς Αγώνες 1959
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου Ενόπλων
Γεώργιος Παπαβασιλείου (αποσαφήνιση)

Ως **Γεώργιος Παπαβασιλείου** αναφέρονται οι παρακάτω:

* Γεώργιος Παπαβασιλείου (1846 - 1916), αναμορφωτής του ελληνικού εκπαιδευτικού συστήματος.
* Γεώργιος Παπαβασιλείου (γεν. 1930), Έλληνας δρομέας.
Ντράγκαν Νίκολιτς

Ο **Ντράγκοσλαβ Νίκολιτς**, γνωστός ως **Ντράγκαν Νίκολιτς** (σερβικά κυριλλικά: *Драган Николић*), γεννημένος στις 20 Ιουλίου 1943 στο Βελιγράδι της Γιουγκοσλαβίας και αποβιώσας στις 11 Μαρτίου 2016 στην ίδια πόλη, ήταν Σέρβος ηθοποιός.

## Βιογραφία

## Επιλεγμένη φιλμογραφία
### Κινηματογράφος

* 1967 : *[[Kad budem mrtav i beo]]* του Ζίβογιν Πάβλοβιτς
* 1980 : *[[Ko to tamo peva]]* του Σλόμπονταν Σίγιαν
* 1981 : *[[Sezona mira u Parizu]]* του Πρέντραγκ Γκολούμποβιτς 
* 1989 : *[[Migrations (ταινία)|Migrations]]* ή *Seobe* του Αλεκσάνταρ Πέτροβιτς
* 1989 : *[[Sabirni centar]]* του Γκόραν Μάρκοβιτς
* 1992 : *[[Tito i ja]]* του Γκόραν Μάρκοβιτς
* 1998 : *[[Bure baruta]]* του Γκόραν Πασκάλιεβιτς
* 1998 : *[[Place Vendôme (ταινία)|Place Vendôme]]* της Νικόλ Γκαρσιά
* 1999 : *[[Lovers (ταινία, 1999)|Lovers]]* του Ζαν-Μαρκ Μπαρ

### Τηλεόραση

* 2000 : *[[Sa mère, la pute]]* της Μπριζίτ Ροϋάν (τηλεταινία)

## Διακρίσεις

## Παραπομπές


## Εξωτερικοί Σύνδεσμοι

* 
* 

Κατηγορία:Σέρβοι ηθοποιοί
Χάρλεμ

Το **Χάρλεμ** είναι μια γειτονιά στο βόρειο τμήμα του δημοτικού διαμερίσματος Μανχάταν της Νέας Υόρκης.  Οριοθετείται κατά προσέγγιση από τη λεωφόρο Φρέντερικ Ντάγκλας, τη Λεωφόρο Αγίου Νικολάου και το πάρκο Μόρνινγκσάιντ στα δυτικά. τον ποταμό Xάρλεμ και την 155η οδό στα βόρεια, την Πέμπτη Λεωφόρο στα ανατολικά και την 110η οδό στα νότια.  Είναι μέρος του μεγαλύτερου Χάρλεμ, μιας περιοχής που περιλαμβάνει αρκετές άλλες γειτονιές και εκτείνεται δυτικά στον ποταμό Χάντσον , βόρεια στην 155η οδό, ανατολικά μέχρι τον Ανατολικό ποταμό και νότια στην 96η οδό.

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Νέας Υόρκης
Οδός Φλοριάνσκα

Η **Οδός Φλοριάνσκα** ή **Οδός Αγίου Φλωριανού** () είναι μία από τις κύριες οδούς της Παλαιάς Πόλης της Κρακοβίας, καθώς και μία από τις πλέον γνωστές οδούς της πόλεως. Η συγκεκριμένη οδός αποτελεί τμήμα του ιπποδάμειου ρυμοτομικού συστήματος του *Stare Miasto* (Παλαιά Πόλη), της πόλεως των εμπόρων η οποία εκτείνεται με σημείο εκκίνησης το μεσαιωνικό ιστορικό κέντρο της πόλης, ενώ σχεδιάστηκε το 1257, έπειτα από την καταστροφή της πόλεως κατά την διάρκεια των ταταρικών εισβολών του 1241.

## Τοποθεσία
Η Φλοριάνσκα αναφέρεται για πρώτη φορά το 1257 επί χάρτη σχεδίου επέκτασης της πόλεως. Σηματοδοτεί το σημείο εκκίνησης του Βασιλικού Δρόμου στην Κρακοβία, ενώ εκτείνεται με κατεύθυνση από το βορειοδυτικό άκρο της κύριας πλατείας, Ρύνεκ Γκουόβνι, έως το μνημείο της Πύλης Αγίου Φλωριανού, σε απόσταση της τάξεως των 335 μ. Σήμερα, υφίστανται, συνολικά, 51 αριθμημένα κτίρια επί της οδού (έως τον αριθμό 44 ως προς τα ζυγά και τον αριθμό 57 ως προς τα μονά). Οφείλει την ονομασία της στον Άγιο Φλωριανό.

Αριθμός σημαντικών αξιοθέατων και μνημείων, κυρίως κτίρια του αρχιτεκτονικού είδους καμιένιτσα, ευρίσκονται επί της συγκεκριμένης οδούς. Συμπεριλαμβάνονται κτίρια ευρισκόμενα επί του πρώτου μισού της οδού, όπως, ευρισκόμενο επί του αριθμού 1, η Καμιένιτσα ποντ Μουρζύναμι, επί του αριθμού 2, η Καμιένιτσα Μέννιτσα, επί του αριθμού 13, η Καμιένιτσα «Αμέντζινσκα» (επίσης γνωστή ως το Παλάτι της Κμίτα), επί του αριθμού 14, το Ξενοδοχείο Ποντ Ρόζα, ενώ, σε ολίγον μεγαλύτερη απόσταση, το Φαρμακευτικό Μουσείο της Ιατρικής Σχολής του Γιαγκελλόννιου Πανεπιστημίου επί του αριθμού 25, η Οικία του ζωγράφου Γιαν Ματέικο επί του αριθμού 41, καθώς και το Καφέ Γιάμα Μιχαλίκα επί του αριθμού 45. Το βορειοδυτικό άκρο της συγκεκριμένης οδού διασχίζει την Πύλη Αγίου Φλωριανού.

Σήμερα, η οδός αποτελεί σημαντικό αξιοθέατο, ενώ η πλειοψηφία των κτιρίων που την πλαισιώνουν φιλοξενούν καταστήματα, εστιατόρια, καφέ, καθώς και άλλες, ανάλογου είδους, επιχειρήσεις. Το 2007, το πολωνικό περιοδικό *[[Wprost]]* κατέταξε την Οδό Φλοριάνσκα ως την τρίτη σημαντικότερη στην Πολωνία, καθώς και ως την πλέον σημαντική στην Κρακοβία, έπειτα από την Οδό Νόβι Σβιάτ της Βαρσοβίας και την Οδό Κρακόβσκιε Πρζέντμιεσιε. Το 2011 και το 2013, τα ενοίκια επί της Οδού Φλοριάνσκα ήσαν τα δεύτερα υψηλότερα στην Πολωνία, με ανώτερά τους, μόνον, εκείνα της Οδού Νόβι Σβιάτ.

## Παραπομπές

## Περαιτέρω ανάγνωση
*  

## Εξωτερικοί Σύνδεσμοι

*  Kraków ul. Floriańska i okolice, ekspozycje.org.pl

Κατηγορία:Οδοί στην Κρακοβία
Κατηγορία:Αξιοθέατα στην Κρακοβία